b'\n_START_ARTICLE_\nHrvatska \xc4\x8dista stranka prava - dr. Ante Star\xc4\x8devi\xc4\x87\n_START_PARAGRAPH_\nHrvatska \xc4\x8dista stranka prava \xe2\x80\x93 dr. Ante Star\xc4\x8devi\xc4\x87 (H\xc4\x8cSP-AS) politi\xc4\x8dka je stranka Hrvata u BiH, prava\xc5\xa1kog usmjerenja\n_START_SECTION_\nOsnutak\n_START_PARAGRAPH_\nHrvatska \xc4\x8dista stranka prava Bosne i Hercegovine osnovana je 1996. godine, kao pandan Hrvatske \xc4\x8diste stranke prava u Hrvatskoj, ali je kasnije zamrla._NEWLINE_Deset godina nakon prvog osnutka, skupina prava\xc5\xa1a donijela je odluku o obnovi "\xc4\x8distog prava\xc5\xa1tva", koje \xc4\x87e "dosljedno primjenjivati Star\xc4\x8devi\xc4\x87evu dogmu". Stranka je registrirana 17. svibnja 2006. pri \xc5\xbdupanijskom sudu u Livnu, pod nazivom Hrvatska \xc4\x8dista stranka prava - dr. Ante Star\xc4\x8devi\xc4\x87, sa sjedi\xc5\xa1tem u Tomislavgradu. Predsjednik joj je Tadija Ljubi\xc4\x8di\xc4\x87.\n_START_SECTION_\nTemeljna na\xc4\x8dela\n_START_PARAGRAPH_\nH\xc4\x8cSP-AS politi\xc4\x8dka je udruga koja se, polaze\xc4\x87i od u\xc4\x8denja dr. Ante Star\xc4\x8devi\xc4\x87a, dr. Eugena Kvaternika, baruna Stjepana pl. Sarkoti\xc4\x87a, dr. D\xc5\xbeafer-bega Kulenovi\xc4\x87a, Hamida Ekrema Sahinovi\xc4\x87a, dr. Nikole Mandi\xc4\x87a i njihovih sljedbenika te \xc5\xbertava Domovinskog rata, u kojemu je sadr\xc5\xbeano tisu\xc4\x87ljetno povijesno iskustvo hrvatskog naroda i njegova te\xc5\xbenja za pravdom i slobodom, a nadahnuta socijalno-politi\xc4\x8dkom mi\xc5\xa1lju Stjepana Radi\xc4\x87a i suvremenim demokratskim i socijalnim te\xc5\xbenjama, bori za slobodu, socijalnu pravdu, blagostanje i napredak hrvatskog naroda i svih gra\xc4\x91ana u BiH.'